Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 759/12/4404	Nové Zámky, 17.6.2014
EEČ : 2-33-87-2014

U Z N E S E N I E

Trestná vec:	obvinený XXXXX  
Prečin:	Podielnictvo podľa § 231 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 24.4.2013, spisová značka 1 Pv 759/12/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V presne nezistenom čase, v období od začiatku mesiaca apríl 2011 až do 09.10.2011, v katastri obce XXXXX, ukryl veci, ktoré boli získané trestným činom spáchaným inými osobami tak, že veci v celkovej hodnote 565,73 €, a to šesť kusov sklenených pohárov, jeden kus keramickej šálky, jeden kus plastovej  nádoby, sedem kusov svietidiel, jeden kus elektrického kábla s vypínačom, jeden kus sprchovej ružice, jeden kus vodovodnej batérie, dva kusy ventilátorov, jeden kus tlakovej nádrže domácej vodárne značky IMERA s elektrickým regulátorom tlaku a manometrom, jeden kus elektrickej chladničky, jeden kus kompresora s elektromotorom a tlakovou nádržou značky HYUNDAI, jeden kus elektrického klavíra značky CLIFTON, ktoré boli v dobe od 15.00 h dňa 06.04.2011 do 11.30 h dňa 10.04.2011 odcudzené z reštaurácie XXXXX v obci XXXXX, ku škode spoločnosti XXXXX, s. r. o., so sídlom XXXXX 794, IČO: XXXXX, pričom všetky tieto odcudzené veci boli zaistené a vrátené poškodenej spoločnosti, ktorá si z tohto dôvodu náhradu škody neuplatnila, obvinený XXXXX následne všetky tieto odcudzené veci ukryl v opustenom viniči v katastri obce XXXXX a tiež v rodinnom dome v obci XXXXX.  

Uznesením prokurátora Okresnej prokuratúry Nové Zámky zo dňa 24.4.2013, spisová značka 1 Pv 759/12/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Nové Zámky spisovej značky 1 Pv 759/12 - 14 z 24.04.2013, ktoré nadobudlo právoplatnosť 29.04.2013, bolo podľa § 216 odsek 1 Trestného poriadku podmienečne zastavené  trestné  stíhanie obvineného XXXXX, narodeného XXXXX v XXXXX, trvale bytom XXXXX, pre prečin podielnictva podľa § 231 odsek 1 písmeno a) Trestného zákona, ktorého sa mal dopustiť na tom skutkovom základe, že v presne nezistenom čase, v období od začiatku mesiaca apríl 2011 až do 09.10.2011, v katastri obce XXXXX, ukryl veci, ktoré boli získané trestným činom spáchaným inými osobami tak, že veci v celkovej hodnote 565,73 €, a to šesť kusov sklenených pohárov, jeden kus keramickej šálky, jeden kus plastovej  nádoby, sedem kusov svietidiel, jeden kus elektrického kábla s vypínačom, jeden kus sprchovej ružice, jeden kus vodovodnej batérie, dva kusy ventilátorov, jeden kus tlakovej nádrže domácej vodárne značky IMERA s elektrickým regulátorom tlaku a manometrom, jeden kus elektrickej chladničky, jeden kus kompresora s elektromotorom a tlakovou nádržou značky HYUNDAI, jeden kus elektrického klavíra značky CLIFTON, ktoré boli v dobe od 15.00 h dňa 06.04.2011 do 11.30 h dňa 10.04.2011 odcudzené z reštaurácie XXXXX v obci XXXXX, ku škode spoločnosti F.A.CH.L, s. r. o., so sídlom XXXXX 794, IČO: XXXXX XXXXX, pričom všetky tieto odcudzené veci boli zaistené a vrátené poškodenej spoločnosti, ktorá si z tohto dôvodu náhradu škody neuplatnila, obvinený XXXXX následne všetky tieto odcudzené veci ukryl v opustenom viniči v katastri obce XXXXX a tiež v rodinnom dome v obci XXXXX.  
    	
Súčasne podľa § 216 odsek 2 Trestného poriadku bola obvinenému XXXXX určená skúšobná doba v trvaní 1 rok, ktorá začala plynúť dňom právoplatnosti uznesenia, t. j. 29.04.2013 a uplynula 29.04.2014.
	
Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	
Po uplynutí skúšobnej doby podmienečného zastavenia trestného stíhania boli vyžiadané listinné podklady za účelom zistenia, či obvinený XXXXX splnil všetky zákonné podmienky na osvedčenie sa. 
	
Z vyžiadaných listinných dokladov vyplýva, že obvinený XXXXX sa v skúšobnej dobe podmienečného zastavenia trestného stíhania nedopustil žiadnej trestnej činnosti. Z miesta trvalého bydliska je hodnotený kladne. Podľa výpisu z evidencie priestupkov Okresného úradu XXXXX nebol v sledovanom období oznamovaný ani prejednávaný za spáchanie priestupku. V odpise registra trestov nemá žiadny iný záznam, než je záznam o predmetnom podmienečnom zastavení trestného stíhania.
	
Obvinenému XXXXX neboli uložené žiadne obmedzenia ani povinnosti, ktorých plnenie by bolo potrebné v súčasnosti skúmať. 

	Vzhľadom na vyššie uvedené skutočnosti som zistila, že obvinený XXXXX splnil všetky zákonné podmienky pre postup podľa § 217 odsek 1 Trestného poriadku, a preto som rozhodla, že sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Milevová
prokurátorka